नई दिल्ली: जाली दस्तावेज के जरिए एचडीएफसी बैंक से कथित तौर पर 120 करोड़ रुपये का कर्ज लेने के लिये दो कंपनियों के खिलाफ मामला दर्ज किया गया है.दिल्ली पुलिस की आर्थिक अपराध शाखा में दर्ज प्राथमिकी के अनुसार रशपाल सिंह टोड और मनधीर सिंह टोड के स्वामित्व वाली दो कंपनियों ने जाली दस्तावेजों का इस्तेमाल कर तकरीबन 120 करोड़ रुपये का कर्ज लिया. प्राथमिकी के अनुसार कि ये दोनो भारतीय मूल के हैं. उनके फर्जी दस्तावेज दिये जाने का मामला तब सामने आया जब आरोपी की ओर से बैंक में जमा कराए गए दस्तावेजों की जांच की गई .इसमें कहा गया कि आरोपियों ने मुनाफा दिखाने वाली बैलेंस शीट जमा कराई जबकि कंपनियां पिछले चार वर्षों से घाटे में चल रही थीं.